Ribe Stifts Adresseaviser, 1837-11-24
Udenlandske Efterretninger. Frankerig. Den sidste Depesche Vallee har tilstillet Regjeringen er fuld af Selvedes og Lovtaler, over de Indretninger, han har truffen med Hensyn til den civile Bestyrelse. Udnævnelsen af Seid Muhamed til Kad, siger han, har gjort det bedste Jndtryk paa de Jndfødte. Disse kappes om at stille sig under den ved denne nye Kadi repræsenterede Frankerigs Autoritæt. Een og tredive Stammer have allerede godvillig underkastet sig og aabnet Handelsforbindelser med de Franske. Han har paalagt dem at yde Tiende og Skat til Underholdning af Garnisonen i Constantinch, og han tvivler ikke paa, at Kadiens Jndflydelse paa sine Troesforvandte er tilstrækkelig til at bevæge hine Stammer til denne Tributs regelmæssige Erlæggelse. Underkastelsen af den mægtige Scheik, Ferhaet Ben Sagiet, der har kastet sig i de Franskes Arme, mener Marschallen, vil være af særdeles vigtige Følger, da denne vil skaffe Achmet nok at bestille, saa at han ikke saasnart vil kunne tænke paa at forurolige Besætningen i Constantineh. En anden følge, som denne Kadies Valg har havt, er efter Marschallens Udsagn den, at af de 1000 Mand, som ledsagede Achmet paa Flugten, have alt 800 forladt deres gamle Herre. Tilsidst anstiller han Betragtninger over den fremtidige Besiddelse af den nye Erobring og siger, at den synes ham fuldkommen vendt tilbage til sin forrige fredelige Tilstand, og saafremt ingen nye Feilgreb igjen opirre de Jndfødte vil den franske Jndflydelse tiltage overordentlig og det franske Herredømme, have en endnu høiere Grad af fremtidig Velfærd for Landet til Følge; men - vedbliver han - man maa gaae rolig og besindig tilværk, efterhaanden søge at bringe Araberne til den Overbeviisning, at fredelige Convexioner vil skaffe dem væsentlige Fordele, og især virke paa dem igjennem arabiske Høvdinger, der igien have at byde over de mindre Scheiker. Ved Siden af alt dette omtaler Hr. Marschallens Beretning aldeles ikke, hvor Achmet med sine faa Tilhængere befinder sig; dog - mene nogle Blade – at Regjeringen er vel underrettet herom saavelsom om de indre Forhold i Constantinch. – Temps meddeler en Klassification af det nye Kammer og inddeler det i følgende 6 Klasser: 1. Den radicale Opposition (herunder høre de Revolutionære) med Garnier Pages i Spidsen; desuden tæller den ogsaa mange andre Dygtige, som Arago, Cormenin, Dupont de L'eure, George Lafayette, Martin, Mathien, Portalis, Thiard. Blade af denne Farve: National, Bon Sens, Monde. 2. Den constitutionelle Opposition, Formand, er Odilon Bartot, Blade: Siele, Courier Francais, Constitution. 3. Venstre Centrum, Formand Dupin, dets Journaler: Temps og undertiden Constitutionel. 4. Ministerielle Midte, Formænd: Ministrene, Journaler af denne Farve: Moniteur og Charte af 1830. 5. Høire Centrum og de Doctrinæ re, i Spidsen herfor Guizot, Organerne: Debats, leilighedsviis Presse, J. de Paris, la Pair, le Journal general. 6. Legitimisterne, Formand: Betroer, Blade: Qutidienne, Gazette, Europe. - Girardin har nu anlagt Sag imod Redaktørerne af Bon Sens og National. - Hos Lafitte er der aabnet Subskription til Understøttelse for de Saarede i Constantineh. - General Pertegaux er paa Overreisen til Frankerig død af sine Saar. - Nogle Vælgere af det andet Arrondissement have ifinde at lade slaae en Medaille, som paa den ene Side skal fremvise et Sindbillede paa Julievolutionen med Jndskriften: Le 7 Aout etablipar la grace de Lasitte, og paa den anden Lafittes Brystbillede, med de Ord: M. Lasitte non Deputeen 1837 par la 7 Aaut. For at undgaae Censuren, som vist neppe vil lade den passere, skal Medaillen slaaes i London.